Rakett69 Teadusstuudiod

Rakett69 Teadusstuudiod (ärinimega Kvark Unicornland OÜ) on Tallinnas Ülemiste Citys 2021. aasta kevadel avatud hariduskeskus, kus korraldatakse gruppidele telesaate "Rakett 69" stiilis teadusüritusi. 

Keskuse idee autorid on ettevõtja, insener ja Rakett 69 kohtunik Taavi Kotka ning füüsik ja saate "Rakett 69" saatejuht Aigar Vaigu, kaasasutaja on ka Kvark. Keskuse Rakett69 Teadusstuudiod eesmärk on teadus- ja tehnoloogiahariduse populariseerimine.

Formaat 
Keskuses korraldatakse "Rakett 69" stiilis teadusüritusi nii lastele kui ka täiskasvanutele.

Muu 
Alates 11. hooajast kasutatakse Rakett69 Teadusstuudiote ruume telesaate "Rakett 69" stuudiona.

Partnerid 
Rakett69 Teadusstuudiote partnerid on Tartu Ülikool ja Tartu Ülikooli Teaduskool ning Tallinna Ülikool ning toetajad Utilitas, Levira ja Inbank. Koostööpartner on ka Eesti Teadusagentuur.

Tunnustus 

 2022 – Tallinna ettevõtlusauhinnad – Särav startija 2022
 2022 – Eesti Teadusagentuur – II preemia Eesti teaduse populariseerimise auhinnakonkursil kategoorias "Parim uus algatus teaduse ja tehnoloogia populariseerimisel"
 2022 – Eesti Keskkonnahariduse Ühing – keskuse õppeprogrammidele anti märgis „Läbimõeldud programm”
 2023 – Haridus- ja Teadusministeerium ja Haridus- ja Noorteamet – aasta noortevaldkonna sõber 2022

Välislingid 

 Rakett69 Teadusstuudiote koduleht

Viited 

Eesti ettevõtted